**Ministru kabineta noteikumu projekta**

**„Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” (turpmāk – noteikumu projekts) paredz valsts sociālās apdrošināšanas obligāto iemaksu likmi (turpmāk – obligāto iemaksu likme) obligāti sociāli apdrošināmajām personām un valsts sociālās apdrošināšanas brīvprātīgo iemaksu likmi (turpmāk – brīvprātīgo iemaksu likme) personām, kuras brīvprātīgi pievienojušās valsts sociālajai apdrošināšanai, kā arī minēto likmju sadalījumu pa valsts sociālās apdrošināšanas veidiem.Noteikumu projekts paredz spēkā stāšanās laiku – 2021. gada 1. janvāri. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai nodrošinātu likuma “Par valsts sociālo apdrošināšanu” 18. panta otrās un trešās daļas izpildi, kā arī nodrošinātu mikrouzņēmuma nodokļa režīmā veiktās izmaiņas. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem nosaka Ministru kabineta 2017. gada 19. decembra noteikumi Nr.786 „Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” (turpmāk – noteikumi Nr.786).No 2021. gada 1. janvāra stāsies spēkā grozījumi likuma „Par valsts sociālo apdrošināšanu” 18. panta otrajā daļā, kas paredz, ka obligāto iemaksu likme obligāti sociāli apdrošināmajām personām ir 34,09 %, kas ir par vienu procentpunktu mazāk. No 2021. gada 1. janvāra grozījumi Mikrouzņēmuma nodokļa likumā un grozījumi likumā “Par valsts sociālo apdrošināšanu” paredz, ka persona varēs izvēlēties maksāt mikrouzņēmuma nodokli tikai par sevi, bet darbinieki būs sociāli jāapdrošina kā darba ņēmēji vispārējā kārtībā. Līdz ar to vairs nebūs mikrouzņēmuma darbinieki, kas varēs brīvprātīgi pievienoties valsts sociālajai apdrošināšanai. Ņemot vērā iepriekš minēto, attiecīgi likmes sadalījums pa sociālās apdrošināšanas veidiem mainīsies, un jāizstrādā jauni Ministru kabineta noteikumi.Likuma „Par valsts sociālo apdrošināšanu” 18. panta otrā daļa paredz, ka Ministru kabinets nosaka obligāto iemaksu likmi obligāti sociāli apdrošināmajām personām un iemaksu likmes sadalījumu pa valsts sociālās apdrošināšanas veidiem (piemēram, valsts pensiju apdrošināšanai, apdrošināšanai pret bezdarbu, invaliditātes apdrošināšanai u.c.).Likuma „Par valsts sociālo apdrošināšanu” 18. panta trešā daļa paredz, ka Ministru kabinets nosaka brīvprātīgo iemaksu likmi pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai.Saskaņā ar likuma „Par valsts sociālo apdrošināšanu” 6. pantu darba ņēmēji, pašnodarbinātie un fiziskās personas, kuras veic saimniecisko darbību, tiek sociāli apdrošināti pret tiem riskiem, kuri reāli var iestāties. Līdz ar to atsevišķām maksātāju kategorijām obligāto iemaksu likme ir samazināta par tiem sociālās apdrošināšanas veidiem, kuriem tās netiek apdrošinātas.Noteikumu projekts nosaka iemaksu likmi obligāti sociāli apdrošināmajām personām un personām, kuras valsts sociālajai apdrošināšanai pievienojušās brīvprātīgi, un likmes sadalījumu pa valsts sociālās apdrošināšanas veidiem.Noteikumu projekts izstrādāts, un obligāto iemaksu likmes sadalījuma pa sociālās apdrošināšanas veidiem aprēķins veikts, pamatojoties uz Saeimā 2020. gada 2. decembrī pieņemto likumu „Par valsts budžetu 2021. gadam” un likumu „Par vidēja termiņa budžeta ietvaru 2021., 2022. un 2023. gadam” un plānotajiem valsts sociālās apdrošināšanas speciālā budžeta rādītājiem 2021., 2022. un 2023. gadam. Sociālās apdrošināšanas speciālā budžeta ieņēmumi 2021. gadā plānoti 3 151 020 tūkst. euro, izdevumi: 3 172 584 tūkst. euro, savukārt finansiālā bilance: -21 564 tūkst. euro. Attiecīgi 2022. gadā ieņēmumi plānoti 3 391 893 tūkst. euro, izdevumi: 3 226 615 tūkst. euro, savukārt finansiālā bilance: 165 278 tūkst. euro. 2023. gadā ieņēmumi plānoti 3 565 026 tūkst. euro, izdevumi: 3 381 006 tūkst. euro, savukārt finansiālā bilance: 184 020 tūkst. euro.Obligāto iemaksu likmes sadalījums starp darba devēju un darba ņēmēju attiecīgi ir:1. ja darba ņēmējs tiek apdrošināts visiem sociālās apdrošināšanas veidiem – 23,59  % un 10,50 % (2018.-2020. gadā – 24,09 % un 11 %);
2. ja darba ņēmējs ir sasniedzis vecumu, kas dod tiesības saņemt valsts vecuma pensiju, vai kuram ir piešķirta valsts vecuma pensija (tai skaitā priekšlaicīgi) –20,77 % un 9,24 % (2018.-2020. gadā – 21,31 % un 9,56 %);
3. ja darba ņēmējs ir izdienas pensijas saņēmējs vai invalīds – valsts speciālās pensijas saņēmējs – 21,94 % un 9,76 % (2018.-2020. gadā – 22,52 % un 10,12 %);
4. ja darba ņēmējs ir nodarbināts brīvības atņemšanas soda izciešanas laikā – 19,93 % un 8,87 % (2018.-2020. gadā – 20,40 % un 9,17 %);
5. ja darba ņēmējs ir sasniedzis vecumu, kas dod tiesības saņemt valsts vecuma pensiju, vai kuram ir piešķirta valsts vecuma pensija (tai skaitā priekšlaicīgi) un tiek nodarbināts brīvības atņemšanas soda izciešanas laikā – 17,24 % un 7,67 % (2018.-2020. gadā – 17,59 % un 7,91 %).

Likuma “Par valsts sociālo apdrošināšanu” 18. panta trešajā daļā noteikts, ka sociālās apdrošināšanas brīvprātīgo iemaksu likme (turpmāk – brīvprātīgo iemaksu likme) ir obligāto iemaksu likme pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai. Tādējādi personai, kura brīvprātīgi pievienojusies pensiju apdrošināšanai, brīvprātīgo iemaksu likme ir vienāda ar obligāto iemaksu likmi pensiju apdrošināšanai, t.i., 23,91 % (2018.-2020. gadā – 24,50 %). Bet personai, kura brīvprātīgi pievienojusies pensiju apdrošināšanai, invaliditātes apdrošināšanai, maternitātes un slimības apdrošināšanai, vecāku apdrošināšanai brīvprātīgo iemaksu likme 2018. gadā ir vienāda ar attiecīgajiem apdrošināšanas veidiem noteikto obligāto iemaksu likmju summu, t.i., 30,06 % (2018.-2020. gadā – 31,72 %).Noteikumi Nr.786 22. punkts nosaka izdevu īpatsvarus. Saskaņā ar jauno likmju un īpatsvaru aprēķināšanas metodiku, sākot ar 2021. gadu, atbilstoši likumā par valsts budžetu kārtējam gadam noteikto, tiek piemēroti ieņēmumu īpatsvari, t.i., izdevumu īpatsvari turpmāk netiks noteikti. Tā kā turpmāk ieņēmumu un izdevumu īpatsvariem ir jābūt vienādiem, tad noteikumu projektā nav iekļauta norma par izdevumu īpatsvariem.Ņemot vērā, ka likuma “Par valsts sociālo apdrošināšanu” pārejas noteikumu 74. punkts paredz, ka mikrouzņēmuma nodokļa maksātājiem, kuri līdz 2020. gada 31. decembrim ir reģistrēti kā mikrouzņēmuma nodokļa maksātāji vai ieguvuši mikrouzņēmuma nodokļa maksātāja statusu no 2021. gada 1. janvāra (jau reģistrētie mikrouzņēmumu nodokļa maksātāji) piemēro likuma “Par valsts sociālo apdrošināšanu” normas, kas bija spēkā 2020. gada 31. decembrī, tad noteikumu projektā ir iekļautas normas par mikrouzņēmuma darbinieku brīvprātīgo iemaksu likumi un iemaksu likmes sadalījumu šajos gadījumos.Noteikumu projektā noteikts, ka noteikumi stāsies spēkā 2021. gada 1. janvārī un vienlaicīgi spēku zaudēs noteikumi Nr.786.  |
| 3.  | Projekta izstrādē iesaistītās institūcijas un publiskas personas kapitālsabiedrības | VSAA |
| 4.  | Cita informācija | Nav |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir obligāti un brīvprātīgi sociāli apdrošināmās personas.2020. gada pirmajā pusgadā bija 964 530 obligāti sociāli apdrošinātās personas (darba ņēmēji un pašnodarbinātie), savukārt brīvprātīgi sociāli apdrošinātās personas –  156 (t.sk., 45 mikrouzņēmuma nodokļa maksājoša uzņēmuma darbinieki). |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts nemainīs līdzšinējo administratīvo procedūru obligāti un brīvprātīgi sociāli apdrošināmajām personām.Ievērojot anotācijas I sadaļas 2. punktā minēto, valsts sociālās apdrošināšanas obligāto iemaksu likmes sociālās apdrošināšanas veidiem (salīdzinot ar 2018.-2020. gadu) mainīsies (atsevišķiem sociālās apdrošināšanas veidiem pieaugs, atsevišķiem – samazināsies), tomēr visām sociāli apdrošinātām personām likme samazināsies un tas neietekmēs personas sociālās apdrošināšanas pakalpojuma apmēru, jo sociālās apdrošināšanas pakalpojuma apmērs ir atkarīgs no personas apdrošināšanas iemaksu algas. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums |  |
| 5.  | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 214 364 850 | 0 | 3 395 720 775 | -244 700 685 | 3 553 986 682 | -162 093 210 | 11 039 308 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 3 214 364 850 | 0 | 3 395 720 775 | -244 700 685 | 3 553 986 682 | -162 093 210 | 11 039 308 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 978 701 640 | 0 | 3 160 568 695 | 12 015 694 | 3 333 524 005 | -106 908 802 | 47 481 795 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 2 978 701 640 | 0 | 3 160 568 695 | 12 015 694 | 3 333 524 005 | -106 908 802 | 47 481 795 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 235 643 931 | 0 | 235 152 080 | -256 716 379 | 220 462 677 | -55 184 408 | -36 442 487 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 235 643 931 | 0 | 235 152 080 | -256 716 379 | 220 462 677 | -55 184 408 | -36 442 487 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* Ar FM rīkojumiem uz 30.11.2020.Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Plānotie sociālās apdrošināšanas speciālā budžeta izdevumi 2021. gadam tiek attiecināti 33,09 % apdrošināšanas iemaksu likmei. Iemaksu likmes sadalījums pa sociālās apdrošināšanas veidiem aprēķināts proporcionāli katra speciālā budžeta izdevumu īpatsvaram:

|  |  |  |  |
| --- | --- | --- | --- |
|   | Izdevumi\* (euro) | Izdevumu\* īpatsvars (%) | Iemaksu likme (%) |
| **Valsts pensiju speciālais budžets** | **2 604 461 591\*\*** | **72.27** | **23.91** |
| **Nodarbinātības speciālais budžets** | **173 605 402\*\*\*** | **4.82** | **1.60** |
| **Darba negadījumu speciālais budžets** | **72 342 875** | **2.01** | **0.66** |
| **Invaliditātes, maternitātes un slimības speciālais budžets** | **753 377 933\*\*\*** | **20.90** | **6.92** |
| no tā:invaliditātes pensijas  | 182 407 697 | 5.06 | 1.68 |
| slimības pabalsti | 229 095 029 | 6.36 | 2.10 |
| maternitātes pabalsti | 53 991 065 | 1.50 | 0.50 |
| paternitātes pabalsti | 4 357 968 | 0.12 | 0.04 |
| vecāku pabalsts | 119 212 178 | 3.31 | 1.09 |
| kaitējumu atlīdzība  | 9 158 855 | 0.25 | 0.09 |
| apbedīšanas pabalsti | 3 750 536 | 0.10 | 0.03 |
| pabalsts pārdzīvojušajam laulātajam | 646 996 | 0.02 | 0.01 |
| iemaksas c.dalībv. | 20 000 | 0.00 | 0.00 |
| iemaksas pensiju apdrošināšanai par invaliditātes periodu | 67 169 064 | 1.86 | 0.61 |
| iemaksas pensiju apdrošināšanai par maternitātes periodu | 5 399 106 | 0.15 | 0.05 |
| iemaksas pensiju apdrošināšanai par slimības periodu | 61 141 103 | 1.70 | 0.56 |
| iemaksas pensiju apdrošināšanai par paternitātes periodu | 871 594 | 0.02 | 0.01 |
| iemaksas pensiju apdrošināšanai par vecāku pabalsta periodu | 7 270 236 | 0.20 | 0.07 |
| iemaksas bezdarba apdrošināšanai | 6 717 871 | 0.19 | 0.06 |
| iemaksas invaliditātes apdrošināšanai | 2 168 635 | 0.06 | 0.02 |
| **KOPĀ** |  |  |  |

1. tabula*\*Izdevumos* ***nav ieskaitīti*** *administratīvie izdevumi 19 820 474 euro apmērā (atskaitījumi no attiecīgajiem sociālās apdrošināšanas speciālajiem budžetiem), pārmaksāto sociālās apdrošināšanas iemaksu atmaksas izdevumi 379 600 euro apmērā, kā arī atskaitītas valsts pamatbudžeta dotācijas Augstākās Padomes deputātu pensiju izmaksai 3 128 928 euro, atvieglojumu piemērošanai valsts pensiju piešķiršanā politiski represētajām personām 17 126 448 euro, apgādnieka zaudējuma pensiju izmaksai 7 401 161 euro, piemaksām pie vecuma un invaliditātes pensijām 163 252 488 euro, atbalstam minimālo ienākumu palielināšanai 57 742 012 euro (kopā 268 851 111 euro)*. *Savukārt vērā tiek ņemtas iemaksas 2. līmenī, attiecīgi 558 298 884 euro.**Izdevumu īpatsvaru apmēri koriģēti atbilstoši izmaiņām izdevumos.**\*\*ņemtas vērā pensijas, kas saistītas ar starptautisko līgumu sociālās drošības jomā vai regulas Nr. 883/2004 piemērošanu 20 000 000 euro un uzkrātā fondēto pensiju kapitāla iemaksas valsts pensiju speciālajā budžetā 31 616 081 euro.**\*\*\*aprēķinā nav ņemta vērā Covid-19 finansiālā ietekme bezdarbnieka un slimības pabalstiem.*Ņemot vērā 1.tabulā izvērsto likmes sadalījumu, kopējā iemaksu likme 34,09  % (ieskaitot veselības apdrošināšanai – 1 procentpunkts) veidojas katrai sociālās apdrošināšanas personu kategorijai atbilstoši tiem riskiem, kas tai var iestāties (saskaņā ar likuma „Par valsts sociālo apdrošināšanu” 6. pantu):2. tabula

|  | Pensiju apdrošināšana | Bezdarba apdrošināšana | Darba negadījumu apdrošināšana | Invaliditātes apdrošināšana1 | Maternitātes un slimības apdrošināšana1 | Vecāku apdrošināšana | Veselības apdrošināšana | **Kopā (%)** |
| --- | --- | --- | --- | --- | --- | --- | --- | --- |
| Darba ņēmēji, kas apdrošināti visiem sociālās apdrošināšanas veidiem | 23,91 | 1,60 | 0,66 | 2,29 | 3,46 | 1,16 | 1 | **34,09** |
| Darba ņēmēji, kuri sasnieguši pensijas vecumu | 23,91 | - | 0,66 | - | 3,282 | 1,16 | 1 | **30,02** |
| Darba ņēmēji, kuri ir izdienas pensijas saņēmēji vai invalīdi– valsts speciālās pensijas saņēmēji | 23,91 | - | 0,66 | 1,683 | 3,282 | 1,16 | 1 | **31,70** |
| Darba ņēmēji, kas nodarbināti brīvības atņemšanas soda izciešanas laikā | 23,91 | 1,60 | - | 2,29 | - | - | 1 | **28,80** |
| Darba ņēmēji, kuri sasnieguši pensijas vecumu un nodarbināti brīvības atņemšanas soda izciešanas laikā | 23,91 | - | - | - | - | - | 1 | **24,91** |
| Darba ņēmējiem - kapitālsabiedrības valdes locekļi | 23,91 | - | - | 2,29 | - | - | 1 | **27,20** |
| Darba ņēmējiem - kapitālsabiedrības valdes locekļi, kuri sasnieguši pensijas vecumu | 23,91 | - | - | - | - | - | 1 | **23,91** |
| Pašnodarbinātie | 23,91 | - | - | 1,683 | 3,314 | 1,16 | 1 | **31,07** |
| Pašnodarbinātie, kuri sasnieguši pensijas vecumu | 23,91 | - | - | - | 3,282 | 1,16 | 1 | **29,36** |
| Namīpašnieki, zemes iznomātāji | 23,91 | - | - | 1,683 | - | - | 1 | **26,59** |
| Ārvalstu darba ņēmēji pie darba devēja - ārvalstnieka | 23,91 | - | - | 2,29 | 3,46 | 1,16 | 1 | **31,83** |
| Iekšzemes darba ņēmēji pie darba devēja - ārvalstnieka | 23,91 | 1,60 | 0,66 | 2,29 | 3,46 | 1,16 | 1 | **34,09** |
| Iekšzemes darba ņēmēji, kuri sasnieguši pensijas vecumu, pie darba devēja - ārvalstnieka | 23,91 | - | 0,66 | - | 3,282 | 1,16 | 1 | **30,02** |
| Iekšzemes darba ņēmēji - izdienas pensijas saņēmēji, pie darba devēja - ārvalstnieka | 23,91 | - | 0,66 | 1,683 | 3,282 | 1,16 | 1 | **31,70** |

*Piezīmes:**Kopējās likmes vērtība var atšķirties simtdaļās dēļ noapaļošanas, jo aprēķins veikts MS Excel vidē.**1 Invaliditātes apdrošināšanas un maternitātes un slimības apdrošināšanas iemaksu likmes aprēķinā atsevišķām personu kategorijām likme ir samazināta, ņemot vērā apdrošināto personu loku (kādiem veidiem persona ir pakļauta) un attiecīgi plānotos izdevumus. Pārējie izdevumi ir attiecināmi uz visām personām, kas ir apdrošinātas visiem veidiem.**2 Maternitātes un slimības apdrošināšanas iemaksu likmē nav ņemti vērā izdevumi apbedīšanas pabalstiem, iemaksas bezdarba apdrošināšanai, kā arī izdevumi kaitējumu atlīdzībām.**3 Invaliditātes apdrošināšanas iemaksu likmē nav ņemtas vērā iemaksas pensiju apdrošināšanai par invaliditātes periodu.**4 Maternitātes un slimības apdrošināšanas iemaksu likmē nav ņemtas vērā iemaksas bezdarba apdrošināšanai un izdevumi kaitējumu atlīdzībām*.2021. gadam aprēķinātais valsts sociālās apdrošināšanas iemaksu likmes sadalījums pa valsts sociālās apdrošināšanas veidiem tiek piemērots arī turpmākajos gados un tiek pārskatīts, ja rodas nepieciešamība papildus finansējuma nodrošināšanai kādā no valsts sociālās apdrošināšanas speciālo budžetu apakšprogrammām.Noteikumu projektam nav finansiālas ietekmes uz valsts un pašvaldību budžetiem. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Pēc būtības šie ir tehniski noteikumi, kuru izdošanu nosaka likuma “Par valsts sociālo apdrošināšanu” 18. pants. Minētajā likumā obligāto iemaksu likme ir noteikta 34,09 %. Savukārt noteikumi nosaka šīs likmes sadalījumu pa valsts sociālās apdrošināšanas veidiem, ņemot vērā nākamajam gadam plānotos izdevumus sociālās apdrošināšanas pakalpojumiem (ievērojot saņēmēju skaita un apmēru tendences), ko sabiedrības viedoklis ietekmēt nevar. Kad noteikumi tiks pieņemti Ministru kabinetā, tie tiks ievietoti Labklājības ministrijas mājas lapā [www.lm.gov.lv](http://www.lm.gov.lv/) sabiedrības informēšanai. |
| 2.  | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | VSAA un Valsts ieņēmumu dienests (turpmāk – VID) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpildi VSAA un VID nodrošinās esošo funkciju un uzdevumu ietvaros. |
| 3.  | Cita informācija | Nav. |

Labklājības ministre R.Petraviča

Valsts sekretārs I.Alliks

Rucka 67021607

Sandra.Rucka@vsaa.gov.lv